**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ НА 23.01.2020 Г., ПРОТОКОЛ № 2**

 **ПО ТОЧКА СЕДМА**

**Предложение относно отдаване под наем на помещения в сграда с идентификатор 73403.501.2996.6 по КК и КР на гр. Трявна.**

 **Вносител: Кметът на общината**

**Р Е Ш Е Н И Е № 41**

На основание чл.21, ал.1, т.8 от ЗМСМА, във връзка с чл.14, ал.1, ал. 2, ал. 3 от ЗОС и чл.27, ал.1, ал. 2 от НРПУРОИ, Общински съвет - Трявна

**Р Е Ш И:**

1. Дава съгласие да се отдадат под наем помещения в сграда с идентификатор 73403.501.2996.6 по КККР на гр. Трявна, чрез провеждане на отделни търгове с явно наддаване за срок от 5 /пет/ години на магазин/ателие и за срок от 10 /десет/ години за заведение за хранене, както следва:

 Обект № 1 – магазин/ателие с полезна площ 32.50 кв. м

 Обект № 2 – магазин/ателие с полезна площ 31.00 кв. м

 Обект № 3 – магазин/ателие с полезна площ 29.70 кв. м

 Обект № 5 – магазин/ателие с полезна площ 36.80 кв. м

 Обект № 6 – магазин/ателие с полезна площ 31.70 кв. м

 Обект № 7 – магазин/ателие с полезна площ 24.60 кв. м

 Обект № 8 – магазин/ателие с полезна площ 42.90 кв. м

 Обект № 9 – магазин/ателие с полезна площ 44.90 кв. м

 Обект № 11 – заведение за хранене с полезна площ 152.00 кв. м.

 2. Търгът да се проведе при следните задължителни условия:

|  |  |  |  |  |
| --- | --- | --- | --- | --- |
| Обект №: | Предназначение | Площ кв.м. | Начална тръжна месечна наемна ценабез ДДС в /лв./ | Стъпка на наддаване в /лв./ |
| № 1 | магазин/ателие | 32.50 | 140.00 | 10.00 |
| № 2 | магазин/ателие | 31.00 | 133.30 | 10.00 |
| № 3 | магазин/ателие | 29.70 | 128.00 | 10.00 |
| № 5 | магазин/ателие | 36.80 | 158.25 | 10.00 |
| № 6 | магазин/ателие | 31.70 | 136.35 | 10.00 |
| № 7 | магазин/ателие | 24.60 | 106.00 | 10.00 |
| № 8 | магазин/ателие | 42.90 | 184.50 | 10.00 |
| № 9 | магазин/ателие | 44.90 | 193.07 | 10.00 |
| № 11 | заведение за хранене | 152.00 | 593.00 | 50.00 |

 2.1. Начална тръжна месечна наемна цена без ДДС, както и стъпката на наддаване са определени за всяко помещение в по-горе посочената таблица.

2.2. Върху достигнатата цена на търга се начислява ДДС – 20%.

2.3. Наемната цена да се актуализира ежегодно към датата на подписване на договора, съгласно официален инфлационен индекс на потребителските цени, определен от НСИ и при промяна на Тарифата за определяне началния /минимален/ размер на месечния наем за 1 кв. м полезна площ, при предоставяне на общинска собственост под наем, в лева;

2.4. Помещенията с предназначение магазин/ателие да се използват за една от

следните дейности:

- ателиета по Закона за занаятите;

- магазин за промишлени стоки;

- магазин за пакетирани хранителни стоки или спиртни напитки.

- № 11 заведението за хранене и развлечения по Закона за туризма.

2.5. Помещенията се отдават без обзавеждане и оборудване. Доставката и

монтажа на необходимото обзавеждане/оборудване са от и за сметка на Наемателя.

2.6. Наемателят се задължава да заплаща всички разходи, свързани с ползването

на имота, такси, консумативи, разходи за текущ ремонт, застраховки и др.

2.7. При едностранно прекратяване на договора за наем от страна на наемателя,

същият дължи неустойка в размер на две месечни наемни вноски.

3. Възлага на Кмета на Община Трявна да обяви и проведе процедурата, след

което да сключи договор за наем със спечелилите участници.

 Прието с поименно гласуване с 9 гласа „за“, 1 „против“, 5 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ инж. СТЕФАН ПЕТРОВ /**